Conexus Baltic Grid
AS Conexus Baltic Grid (Conexus) ir vienotais dabasgāzes pārvades un uzglabāšanas operators Latvijā. Tas dibināts 2016. gada 22. decembrī. Uzņēmuma galvenais birojs atrodas Rīgā. Conexus pārvalda Latvijas maģistrālo gāzesvadu sistēmu un Inčukalna pazemes gāzes krātuvi, kas ir vienīgā pazemes dabasgāzes krātuve reģionā. Kopš 2020. gada 1. janvāra Conexus ir daļa no vienotā dabasgāzes tirgus, kurā apvienoti gāzes pārvades sistēmu operatori Latvijā, Igaunijā un Somijā. Conexus Baltic Grid lielākie akcionāri ir Latvijas valstij piederošais AS "Augstsprieguma tīkls" (68,46 %) un Japānas uzņēmuma Marubeni pārvaldītais fonds MM Capital Infrastructure Fund (29,06 %). Pārējiem akcionāriem pieder 2,49 % Conexus Baltic Grid kapitāldaļu.